钦定古今图书集成/明伦汇编/官常典/第741卷 > 赖恩
## 钦定古今图书集成/明伦汇编/官常典/第741卷 > 赖恩

按《嘉善县志》：“恩字英华，福建汀州人。官百户。嘉靖甲
寅，倭寇猖獗，总戎调兵于闽。恩奉檄御本邑，未及息
肩，贼突至枵腹出战，斩获甚多。复以大队驱之，贼将
就缚。时孙、刘二将各观望自保，恩以孤军血战，为伏
炮所中，堕水死。知县邓植闻贼先遁，饷绝，众兵入寺
造饭，贼纵火袭击，兵大溃，积骸成丘。”